b'\n_START_ARTICLE_\nHideharu Mijahira\n_START_SECTION_\nTekmovalna kariera\n_START_PARAGRAPH_\nSkakati je za\xc4\x8del leta 1983. V svetovnem pokalu je prvi\xc4\x8d nastopil v sezoni 1993/94 v Sapporu, kjer je bil 40. Prve to\xc4\x8dke je dobil v sezoni 1996/97, ko je bil 15. v finskem Kuusamu. Za Mijahiro je bila najbolj uspe\xc5\xa1na sezona 1998/99; prvi\xc4\x8d je stal na zmagovalnem odru na tretji tekmi Novoletne turneje v Innsbrucku, ko je osvojil tretje mesto, dose\xc5\xbeek pa je ponovil \xc5\xa1e na tekmi v Bischofshofnu. Nato je na svetovnem prvenstvu v Ramsauu posami\xc4\x8dno osvojil srebro na veliki in bron na mali skakalnici, z japonsko ekipo pa je bil \xc5\xa1e srebrn. Na zaklju\xc4\x8dku sezone pa je zmagal na poletih v Planici._NEWLINE_Skupaj je v svetovnem pokalu osvojil 10 stopni\xc4\x8dk, od tega eno zmago, \xc5\xa1tiri druga in pet tretjih mest. Na svetovnem prvenstvu v Val di Fiemmu leta 2003 je z ekipo osvojil srebrno medaljo._NEWLINE_Mijahira je \xc5\xa1portno kariero zaklju\xc4\x8dil v sezoni 2005/06, po tem ko se ni ve\xc4\x8d udele\xc5\xbeeval tekem najvi\xc5\xa1jega ranga.'